“Bavariya” Yevropa Chempionlar Ligasi tarixiga kirdi

“Bavariya” o‘z tarixida ilk bor Yevropa Chempionlar Ligasi guruh bosqichini olti g‘alaba bilan yakunladi.

Myunxenliklar jamoasi ushbu natijaga erishgan oltinchi klubga aylandi.
Musobaqa tarixida ilk bor “Milan” 1992/93-yilgi mavsumda guruhni yuz foizlik natija bilan yakunlagandi. Shuningdek, “Real” (2011/12 va 2014/15-yilgi mavsum), PSJ (1994/95), “Spartak Moskva” (1995/96) va “Barselona” (2002/03) jamolari ushbu natijaga erishgan.
“Bavariya” bundan tashqari guruh o‘yinlaridagi to‘plar nisbati bo‘yicha musobaqa tarixidagi rekord natijani qayd etdi — +19.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @daryo_sport’ga obuna bo‘ling!